Diari Oficial de la Generalitat Valenciana


Sumari del DOGV 8363, del 17-08-2018 (2018/7757)

Informació pública de la declaració de caducitat i resolució de l'adjudicació del Programa d'actuació integrada per al desenvolupament de la unitat d'execució D del Pla especial de protecció i reforma interior de Benimàmet.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8363

Data del DOGV
:   17-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7757


Data del document
:   31-07-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la declaració de caducitat i resolució de l'adjudicació del Programa d'actuació integrada per al desenvolupament de la unitat d'execució D del Pla especial de protecció i reforma interior de Benimàmet.  
  
 [2018/7757]  
El Ple de l'Ajuntament, en la sessió celebrada el dia 26 de juliol de 2018, va adoptar l'acord que, en la part dispositiva, diu el següent:  
«Primer. Desestimar les al·legacions formulades per Urbanas Coval, SL, en els termes exposats en el fonament jurídic seté d'aquest acord i, en concret, per no desvirtuar cap d'elles els motius que determinen la resolució de l'adjudicació del Programa d'actuació integrada per al desenvolupament de la unitat d'execució D del Pla especial de protecció i reforma interior (PEPRI) de Benimàmet.  
  
Segon. Declarar-ne, una vegada oït el Consell Jurídic Consultiu, la caducitat i resoldre l'adjudicació del Programa d'actuació integrada per al desenvolupament de la unitat d'execució D del PEPRI de Benimàmet a la mercantil Urbanas Coval, SL, agent urbanitzador d'aquest, pels motius exposats en els fonaments jurídics del present acord i, en concret, per no presentar un text refós del projecte de reparcel·lació en condicions de ser aprovat i haver transcorregut amb escreix el termini per a fer-ho, la qual cosa, al seu torn, ha provocat l'incompliment de la resta de les obligacions contractuals essencials, ja que ha impedit que es puga obtindre la disponibilitat dels terrenys i executar les obres d'urbanització; tot això de conformitat amb el que estableixen les estipulacions cinquena i setena del conveni urbanístic subscrit entre l'agent urbanitzador i l'Ajuntament de València el 7 de juny de 2004.  
  
Tercer. Confiscar la garantia definitiva prestada per Urbanas Coval, SL, en relació a l'esmentat programa de conformitat amb l'estipulació sisena del conveni urbanístic, i procedir-ne a l'execució en el moment que aquest acord siga ferm, per incomplir l'empresa adjudicatària les obligacions essencials que s'hi estableixen.  
L'esmentada garantia s'identifica com:  
- Manament d'ingrés CO.NO.P. Valors E 2006/7324, número d'expedició 1037 i assentat en el llibre de caixa del diari d'intervenció amb el número 24 en data 27 de febrer de 2006. Concepte: import corresponent a la garantia per a respondre de l'obligació a què fa referència l'article 29.8 de la Llei reguladora de l'activitat urbanística (LRAU). Aval 2005/046.337 de 23.02.2006 de Caja Madrid per un import de 75.625,83 euros.  
Una vegada siga ferm aquest acord i s'haja materialitzat l'ingrés, s'aplicarà a pressupost.  
Quart. Aprovar la liquidació del contracte a zero del Programa d'actuació integrada per al desenvolupament de la unitat d'execució D del PEPRI de Benimàmet adjudicat a la mercantil Urbanas Coval, SL; queda extingit qualsevol dret o obligació que se'n puga derivar, sense perjudici de les accions que es reserva l'Ajuntament davant de l'urbanitzador, si finalment s'acredita cap perjudici que implique una quantia superior a la de la garantia confiscada.  
Quint. Autoritzar la cancel·lació dels avals presentats pels propietaris inclosos en l'àmbit de la unitat d'execució D del PEPRI de Benimàmet que van optar pel pagament en metàl·lic de l'import de les càrregues d'urbanització, i ordenar a la mercantil Urbanas Coval, SL, la devolució dels originals d'aquests.  
Sisé. Publicar aquest acord en el Diari Oficial de la Generalitat Valenciana, prèvia inscripció en el Registre de Programes d'Actuació.  
  
Seté. Notificar aquest acord a Urbanas Coval, SL, a l'entitat avaladora Caja Madrid (actualment, Bankia, SA), als propietaris afectats i als interessats en l'expedient, així com comunicar als serveis municipals d'Assessoria Jurídica Municipal, Obres d'Infraestructura, Gestió Urbanística, Servei de Control Financer Permanent i Intervencions Delegades, Secció de Control Comptable i Pressupostari, Tresoreria, Caixa Municipal de Dipòsits, Comptabilitat, Planejament i la resta de serveis amb competències que puguen resultar afectades.»  
  
Contra l'acte administratiu transcrit, que és definitiu en via administrativa i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i en la Llei 29/1998, de 13 de juliol, reguladora de la jurisdicció contenciosa administrativa, podreu interposar un dels recursos següents:  
a) Amb caràcter potestatiu, un recurs de reposició davant del mateix òrgan que va dictar l'acte contra el qual es recorre, en el termini d'un mes, a comptar des de l'endemà de la recepció d'aquesta notificació.  
Si transcorre un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar un recurs contenciós administratiu davant del Jutjat Contenciós Administratiu de València, en el termini de sis mesos des d'aquesta desestimació presumpta.  
b) Recurs contenciós administratiu, davant del Jutjat Contenciós Administratiu de València, dins del termini de dos mesos comptats des de l'endemà de la recepció d'aquesta notificació.  
Tot això sense perjudici que puga exercitar qualsevol altre recurs o acció que estime procedent.  
La notificació s'entendrà practicada a tots els efectes legals des de l'endemà d'aquesta publicació.  
La qual cosa es publica als efectes oportuns.  
  
València, 31 de juliol de 2018.- El secretari: Manuel Latorre Hernández.